**GRADSKO VIJEĆE**

**KLASA: PRIJEDLOG**

**URBROJ:**

Karlovac,

Temeljem čl. 34. i 97. Statuta grada Karlovca (Glasnik Grada Karlovca broj 9/21 - potpuni tekst) i Programa subvencija troškova stanovanja i drugih oblika socijalne pomoći za 2022 grada Karlovca za 2022. godinu (Glasnik Grada Karlovca 22/21), Gradsko vijeće Grada Karlovca je na \_\_\_\_ sjednici održanoj dana\_\_\_\_2022. godine donijelo

**PRVE IZMJENE I DOPUNE**

**PROGRAMA SUBVENCIJA TROŠKOVA STANOVANJA I DRUGIH OBLIKA SOCIJALNE POMOĆI ZA 2022. GODINU**

**I.**

U Programu subvencija troškova stanovanja i drugih oblika socijalne pomoći za 2022. godinu (Glasnik Grada Karlovca 22/2021), u članku III. Uvjeti i kriteriji za ostvarivanje prava na oblike pomoći mijenja se:

* **točka 1.** *Temeljne odredbe za ostvarivanje prava na pojedine oblike pomoći* utvrđenih Programom: u 1. stavku iza riječi „državljanstvo Republike Hrvatske“ dodaje se „ili status privremene zaštite“;
* **točka 2** *Ukupni prihodi kućanstva***,** .st.4. mijenja se i glasi:

Ukupni prihodi kućanstva,kao temeljni kriterij, vrijede za sve oblike pomoći utvrđene ovim Programom, osim za pomoći:

* Naknada pogrebnih troškova
* Subvencija godišnjih karata za prijevoz socijalno ugroženih kategorija
* Pomoć u kući starim i bolesnim osobama
* Zdravstvena njega u kući starih i bolesnih osoba
* Pomoći i akcije temeljem posebnih odluka
* Sufinanciranje gradskog prijevoza građana starijih od 65 godina
* Pomoći za ublažavanje posljedica epidemije korona virusa COVID-19 za koje su utvrđeni i posebni uvjeti i kriteriji u članku VI. (Oblici pomoći) ovog Programa.
* Pomoći za umirovljenike po osnovi režijskih troškova;
* **u točki 2** dodaje se st.6 koji glasi:

Osobe u statusu privremene zaštite temeljem Zakona o međunarodnoj i privremenoj zaštiti (NN70/15,127/17) imaju pravo korištenja oblika pomoći iz ovog Programa, koji se odnose na pomoći djeci i starijim osobama, te pravo korištenja pomoći temeljem posebnih odluka, odnosno ne podliježu kriterijima iz članka III. točke 2. ovog Programa

**II.**

U članku VI. OBLICI POMOĆI, u točki 1. tablici s popisom oblika pomoći mijenja se stavak 9. na način da se iza riječi „Pomoć umirovljenicima s izrazito malim mirovinama“ dodaje „ i braniteljima primateljima opskrbnine“.

U tablicu se dodaje pomoć pod rednim brojem 19. Pomoći umirovljenicima po osnovi režijskih troškova stanovanja.

**III.**

U članku VI. OBLICI POMOĆI, u točki 9.*Pomoć umirovljenicima s izrazito malim mirovinama* mijenja se tekst članka i novi glasi:

„**Pomoć umirovljenicima s izrazito malim mirovinama i braniteljima primateljima opskrbnine**

Pravo na pomoć u novcu, u iznosu od 300,00 kuna mjesečno, ima svaki umirovljenik i branitelj primatelj opskrbnine koji:

1. Živi u kućanstvu koje ispunjava kriterije ukupnih primanja kućanstva iz članka III., točka 2. ovog Programa.
2. Čija mirovina/opskrbnina ne prelazi iznos od 1.200,00 kuna.

Pravo na ovu pomoć ostvaruje se podnošenjem zahtjeva Upravnom odjelu za društvene djelatnosti, uz predočenje potrebnih dokaza.

Odobrena pomoć isplaćivat će se na tekuće račune građana za svako tromjesečje, od dana podnošenja zahtjeva.“

**IV.**

U članku VI. OBLICI POMOĆI dodaje se novi oblik pomoći pod rednim brojem 19:

**19. Pomoći umirovljenicima po osnovi režijskih troškova stanovanja**

**Korisnici mjere:**

* Umirovljenici s prebivalištem na području grada Karlovca čija ukupna mirovinska primanja (tuzemna i/ili inozemna sa svim dodacima) ne prelaze iznos od 2.500,00 kn sukladno evidenciji Hrvatskog zavoda za mirovinsko osiguranje.
* Umirovljenici s prebivalištem na području grada Karlovca koji primaju mirovinu u iznosu do 2.500,00 kn temeljem međunarodnog ugovora *(inozemni korisnici mirovina) kao i* umirovljenici s invalidskim mirovinama zbog profesionalne nesposobnosti za rad koji se nalaze u radnom odnosu i njihova ukupna primanja ne prelaze iznos od 2.500,00 kn po podnošenju zahtjevas dokazom o visini mirovine odnosno potvrde Hrvatskog zavoda za mirovinsko osiguranje i/ili poslovne banke u kojoj primaju mirovinu ili potvrde poslodavca o isplaćenoj plaći iz prethodnog mjeseca.

**Iznosi pomoći prema visini mirovine:**

* iznos od 300 kn za umirovljenike čija mirovina iznosi do 2.000,00 kn
* iznos od 200 kn za umirovljenike čija mirovina iznosi od 2.000,01 do 2.500,00 kn

Ukoliko umirovljenik evidentiran kao korisnik mirovine priznate uz primjenu međunarodnog ugovora (inozemna mirovina), još ne ostvaruje mirovinu iz inozemstva, kao dokaz o ne primanju inozemne mirovine prilaže Potvrdu Porezne uprave o visini dohotka i primitaka u posljednja tri mjeseca.

**V.**

Članak VII. PLANIRANA SREDSTVA mijenja se i glasi:

U Proračunu Grada Karlovca za 2022. godinu planiran je iznos od 5.214.500,00 kuna za Program subvencija troškova stanovanja i drugih oblika socijalne pomoći za 2022. godinu koji se raspoređuje na sljedeći način:

|  |  |  |  |  |  |
| --- | --- | --- | --- | --- | --- |
| RB | **Oblik pomoći** | **Planirani broj pomoći** | **Planirani iznos sredstava** | **Planirani broj pomoći** | **Planirani iznos sredstava** |
| 1. | Subvencija troškova smještaja u vrtiće | 25 | 55.000,00 | 25 | 55.000,00 |
| 2. | Pomoć za prehranu učenika u osnovnim školama | 300 | 170.000,00 | 300 | 170.000,00 |
| 3. | Ljetovanje za djecu u Hostelu „Karlovac“ | 35 | 50.000,00 | 35 | 50.000,00 |
| 4. | Pomoć za nabavu ogrjeva | 320 | 350.000,00 | 330 | 370.000,00 |
| 5. | Subvencija troškova komunalija | 450 | 370.000,00 | 450 | 370.000,00 |
| 6. | Subvencija troškova električne energije | 450 | 310.000,00 | 450 | 310.000,00 |
| 7. | Subvencija troškova centralnog grijanja | 100 | 120.000,00 | 100 | 120.000,00 |
| 8. | Pomoći umirovljenicima po osnovi režijskih troškova stanovanja | 0 | 0 | 6.000 | 1.500.000,00 |
| 9. | Božićnica za umirovljenike | 400 | 150.000,00 | 400 | 150.000,00 |
| 10. | Pomoć umirovljenicima s izrazito malim mirovinama i braniteljima primateljima opskrbnine | 50 | 80.000,00 | 70 | 160.000,00 |
| 11. | Sufinanciranje gradskog prijevoza građanima starijim od 65 godina | 1.000 | 220.000,00 | 1.000 | 220.000,00 |
| 12. | Subvencija godišnjih karata za prijevoz socijalno ugroženih kategorija | 55 | 35.000,00 | 55 | 35.000,00 |
| 13. | Pomoć u prehrani – mlijeko za dojenčad | 25 | 45.000,00 | 30 | 60.000,00 |
| 14. | Pomoć u prehrani – topli obroci i paketi hrane | 140 | 625.000,00 | 150 | 725.000,00 |
| 15. | Zdravstvena njega u kući starih i bolesnih osoba | 20 | 175.000,00 | 20 | 175.000,00 |
| 16. | Pomoć u kući starim i bolesnim osobama | 50 | 380.000,00 | 50 | 380.000,00 |
| 17. | Naknada pogrebnih troškova | 15 | 60.000,00 | 15 | 60.000,00 |
| 18. | Pomoći temeljem posebnih odluka | 700 | 304.500,00 | 700 | 304.500,00 |
|  | **UKUPNO:** | **4.135** | **3.499.500,00** | **10.180** | **5.214.500,00** |

**VI.**

Ostale odredbe Programa subvencija troškova stanovanja i drugih oblika socijalne pomoći za 2022. godinu ostaju neizmijenjene.

**VII.**

Ove Prve izmjene i dopune Programa subvencija troškova stanovanja i drugih oblika socijalne pomoći za 2022. godinu objavit će se u “Glasniku” Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl ing. šumarstva

**Obrazloženje**

**Prvih izmjena i dopuna Programa subvencija troškova stanovanja i drugih oblika socijalne pomoći za 2022. godinu**

Predloženim Prvim izmjenama i dopunama Programa subvencija troškova stanovanja i drugih oblika socijalne pomoći grada Karlovca za 2022. godinu iznos potreban za provedbu povećava se za 1.715.000,00 kuna i planira se u iznosu od 5.214.500,00 kuna čime se broj planiranih pomoći povećava za 6.045.

Izmjene i dopune su u skladu sa stvarnim potrebama socijalno ugroženih građana koji su se našli u teškoj socijalno-ekonomskoj situaciji.

Ovim Izmjenama i dopunama omogućuje se osobama pod statusom privremene zaštite, korištenje oblika socijalne pomoći vezane za, pomoći djeci, mladima i starijim osobama te pomoći po posebnim odlukama uz uvjet da su status privremene zaštite ostvarili nakon 24.2.2022. odnosno ovaj oblik pomoći usmjeren je prema izbjeglima pred ratnim zbivanjima u Ukrajini smještenima u Karlovcu.

Također ovim izmjenama i dopunama, u dijelu koji se odnosi na pomoć umirovljenicima s malim mirovinama odnosno primanjima ispod 1.200,00 kuna mjesečno, omogućuje se korištenje ovog oblika pomoći i braniteljima primateljima opskrbnine do ostvarivanja uvjeta za korištenje mirovine.

Kako je Vlada je usvojila paket mjera za ublažavanje rasta cijena energenata, Grad Karlovac odlučio je dati svoj doprinos i pomoći umirovljenicima donošenjem mjere za pomoć pri plaćanju režija.

Korisnici ove mjere su umirovljenici s prebivalištem na području grada Karlovca čija ukupna mirovinska primanja (tuzemna i/ili inozemna sa svim dodacima) ne prelaze iznos od 2.500,00 kn, umirovljenici s prebivalištem na području grada Karlovca koji primaju mirovinu u ukupnom iznosu do 2.500,00 kn temeljem međunarodnog ugovora (inozemni korisnici mirovina), te umirovljenici s invalidskim mirovinama zbog profesionalne nesposobnosti za rad koji se nalaze u radnom odnosu i njihova ukupna primanja ne prelaze iznos od 2.500,00 kn.

Umirovljenici su razvrstani u dvije platne skupine prema visini mirovine, pa će iznos od 300 kn dobiti oni s iznosom do 2.000,00 mirovine, a iznos od 200 kn oni s iznosom od 2.000,01 do 2.500,00 kn mirovine.

Dobivenu pomoć će moći iskoristiti do kraja kalendarske godine pri plaćanju režijskih troškova. Ovom će mjerom biti obuhvaćeno oko 6000 umirovljenika.

Izmjene i dopune su u skladu s Rebalansom 1. Proračuna Grada Karlovca koji je planiran prema stvarnim potrebama socijalno ugroženih građana:

-povećavaju se sredstva potrebna za subvencije troškova stanovanja (sredstva za ogrjev) za 20.000,00 kuna te za 1.500.000,00 kuna usmjerenih na pomoć umirovljenicima za režijske troškove stanovanja

-povećavaju se sredstva za tople obroke i pakete suhe hrane za 115.000,00 kuna

-povećavaju se pomoći umirovljenicima s izrazito malim mirovinama i braniteljima primateljima opskrbnine za 80.000,00 kuna

Predlažemo Gradskom vijeću Grada Karlovca usvajanje Prvih izmjena i dopuna Programa subvencija troškova stanovanja i drugih oblika socijalne pomoći za 2022. godinu.

PROČELNICA:

Draženka Sila-Ljubenko, prof.